— Я заўжды прашу сваіх вучняў у якасці хатняга задання паглядзець мастацкі фільм Клода Бэры “Стары і хлопчык”, які выйшаў у Францыі ў 1967 годзе, скласці партрэт галоўных герояў, апісаць абставіны іх сустрэчы і вызначыць прычыны сяброўства, — распавядае пра сваю ўласную методыку спадарыня Ганна. — Гэта вельмі дапамагае ў навучальным працэсе, бо фільм — амаль аўтабіяграфічны. Герой кінастужкі, дзевяцігадовы яўрэйскі хлопчык, прыносіць шмат клопатаў сваім бацькам. Не жадаючы лічыцца са сваім “асаблівым” становішчам у акупаванай Францыі, ён спрабуе весці жыццё “нармальнага”, неяўрэйскага дзіцяці. Як складваецца яго лёс, як наладжваюцца стасункі з навакольным светам — пра гэта мы і вядзём размову.